# Baikalin–Amurin rautatie

### Wikipedia

Baikalin-Amurin päärata (BAM) on merkitty vihreällä ja vanha jo Venäjän keisarikunnan aikainen Siperian rata punaisella

Baikalin–Amurin rautatie (ven. Baikalo–Amurskaja Magistral Байкало-Амурская Магистраль, BAM) oli Neuvostoliiton vuonna 1966 käynnistämä rautatiehanke, jonka tarkoitus oli rakentamaa uutta rautatietä Neuvostoliiton Aasian puoleiseen osaan Siperiassa.

Radan pituus on 4 234 kilometriä ja se kulkee Siperian radan suunnassa sen pohjoispuolella. Olemassaolollaan se turvaa kuljetukset itä–länsi -suunnassa Moskovasta Siperian radan joutuessa toimintakyvyttömäksi, minkä vuoksi rataosa on myös strategisesti merkityksellinen.

Radan ensimmäinen osuus Bratskista Taishetiin rakennettiin jo 1930-luvulla ja suuri osa Kaukoidän osuutta rakennettiin pääasiassa vankityövoimalla 1944—1946 käyttäen japanilaisia ja saksalaisia sotavankeja. Noin 150 000 radanrakentajan arvellaan kuolleen. 1953 Stalinin kuoltua hanke pysähtyi.

Neuvostoliiton kommunistisen puolueen pääsihteeri Leonid Brežnev julisti ratahankkeen poliittiseksi hankkeeksi vuonna 1974. Radasta oli tullut merkityksellinen uudestaan 1960-luvun lopussa, kun Neuvostoliitto ja Kiina olivat käyneet keveillä aseilla rajasotaa Ussur-joella, minkä seurauksena Neuvostoliitto oli pyytänyt Nixonin hallinnolta lupaa Kiinaa vastaan kohdistettavaan ennalta ehkäisevään ydiniskuun, mihin yhdysvaltalaiset eivät olleet suostuneet. Mikäli Siperian rata olisi tullut toimintakyvyttömäksi itäosiastaan, olisi Baikalin–Amurin radalla ollut suuri merkitys.

Yhteiskunnallisesti hankkeen tuli olla Komsomolin nuorisoliittolaisten voimannäyte, mutta radan pohja oli suunniteltu alustaltaan niin pehmeälle maalle, ettei se onnistunut. Radan itä- ja länsiosat yhdistettiin 29. syyskuuta 1984, jolloin radasta vain kolmasosa oli täysin liikennöimiskunnossa. Radan julistettiin olevan täysin valmis 1991. Joulukuussa 2003 valmistui 30 vuotta rakenteilla ollut 15,7 kilometrin pituinen Severomuiskin tunneli, joka yltää 1,5 kilometrin syvyyteen. Tunneli lyhensi matkaa puolella ja poisti lisävetureiden käyttötarpeen.

## [muokkaa] Asiasta muualla

- BAM
- Kartta Venäjän rautatieverkostosta asemineen
- Venäjän rautatieministeriö [1] BAM (venäjäksi)

Haettu osoitteesta http://fi.wikipedia.org../../../b/a/i/Baikalin%E2%80%93Amurin_rautatie_1b7d.html

Luokka: Venäjän rataverkko

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Deutsch
- English
- Français
- Italiano
- Nederlands
- 日本語
- Polski
- Русский
- Slovenščina
- 中文